
ŠAKIŲ RAJONO SAVIVALDYBĖS  TARYBA

SPRENDIMAS

DĖL UŽDAROSIOS AKCINĖS BENDROVĖS „ŠAKIŲ VANDENYS“ ATSKYRIMO SĄLYGŲ PATVIRTINIMO IR  UAB „ŠAKIŲ KOMUNALINIS ŪKIS“ DIREKTORIAUS IŠRINKIMO
2014 m. gruodžio 22 d. Nr. T-
Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Akcinių bendrovių įstatymo 20 straipsnio 1 dalies 1, 3 ir 19 punktais, 29 straipsnio 6 dalimi, 37 straipsniu ir 71 straipsniu bei atsižvelgdama į tai, kad Šakių rajono savivaldybė turi 13254756 vnt. uždarosios akcinės bendrovės „Šakių vandenys“ akcijų, kurios suteikia 100 proc. balsų, rajono savivaldybės taryba nusprendžia:


1. Atskirti nuo uždarosios akcinės bendrovės „Šakių vandenys“, įmonės kodas 174264880, buveinės adresas V. Kudirkos g. 62, Šakių m., Šakių r. sav., dalį bendrovės, kuri tęs veiklą. Šiai daliai priskirtų teisių, turto ir pareigų pagrindu įkurti naują juridinį asmenį – UAB „Šakių komunalinis ūkis“.

2. Patvirtinti uždarosios akcinės bendrovės „Šakių vandenys“ atskyrimo sąlygas (pridedama).


3. Patvirtinti tęsiančios veiklą uždarosios akcinės bendrovės „Šakių vandenys“ pakeistus įstatus (pridedama) ir naujai steigiamos UAB „Šakių komunalinis ūkis“ įstatus (pridedama).


4. Išrinkti Darių Mikelionį UAB „Šakių komunalinis ūkis“ direktoriumi nuo UAB „Šakių komunalinis ūkis“ įstatų įregistravimo VĮ Registrų centro Juridinių asmenų registre dienos, nustatant jam mėnesinės algos pastoviosios dalies koeficientą (minimaliosios algos dydžiais) – 4,4.

5. Įgalioti rajono savivaldybės administracijos direktorių pasirašyti su Dariumi Mikelioniu darbo sutartį.

6. Įgalioti uždarosios akcinės bendrovės „Šakių vandenys“ direktorių pasirašyti uždarosios akcinės bendrovės „Šakių vandenys“ ir UAB „Šakių komunalinis ūkis“ įstatus ir įregistruoti juos bei bendrovių duomenis VĮ Registrų centro Juridinių asmenų registre.


7. Pavesti UAB „Šakių komunalinis ūkis“ direktoriui Dariui Mikelioniui ar jo tinkamai įgaliotam asmeniui visus su atskyrimu susijusius klausimus, išskyrus nurodytuosius šio sprendimo 6 punkte, įskaitant, bet neapsiribojant vykdyti perduodamo turto, teisių ir pareigų priėmimo iš uždarosios akcinės bendrovės „Šakių vandenys“ veiksmus.

PRIE RAJONO SAVIVALDYBĖS TARYBOS SPRENDIMO 

„DĖL UŽDAROSIOS AKCINĖS BENDROVĖS „ŠAKIŲ VANDENYS“ ATSKYRIMO SĄLYGŲ PATVIRTINIMO IR  UAB „ŠAKIŲ KOMUNALINIS ŪKIS“ DIREKTORIAUS IŠRINKIMO“ PROJEKTO
2014 m. gruodžio 15 d. Nr. VL-1682
Šakiai


1. Parengto projekto tikslai ir laukiami rezultatai: priimti sprendimą dėl savivaldybės kontroliuojamos uždarosios akcinės bendrovės „Šakių vandenys“ atskyrimo ir patvirtinti atskyrimo sąlygas; išrinkti naujo juridinio asmens – UAB „Šakių komunalinis ūkis“ vadovą ir nustatyti jo atlyginimą.


2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: rajono savivaldybės taryba, siekdama atskirti geriamojo vandens tiekimą ir nuotekų šalinimą nuo kitų šiuo metu vykdomų UAB „Šakių vandenys“ veiklų, 2014 m. rugsėjo 25 d. priėmė sprendimą Nr. T-292 „Dėl uždarosios akcinės bendrovės „Šakių vandenys“ atskyrimo sąlygų parengimo“, kuriuo inicijavo bendrovės atskyrimą. UAB „Šakių vandenys“ vadovui buvo pavesta parengti atskyrimo sąlygas, pagal kurias bendrovės, kuri tęs veiklą, dalis bus atskiriama, ir šiai daliai priskirtų turto, teisių bei pareigų pagrindu bus įkurta viena nauja uždaroji akcinė bendrovė „Šakių komunalinis ūkis“. 

Administracijos direktorius
Juozas Puodžiukaitis 

